**কোভিড ১৯**

**ফুলের মত চেহারা বলে  
 নাম পেয়েছ করোনা  
ফুল তবু সুবাস ছড়ায়  
 তুমি দিচ্ছ যন্ত্রনা।**

**কোথায় তোমার জন্ম হলো  
 কিভাবে তুমি এলে?  
কি এমন ক্ষমতা পেয়েছ?  
 এত জীবন নিলে।**

**যা প্রহসন করছ তুমি  
 এবার ক্ষান্ত হও,  
লজ্জা তোমার নাই কি বল  
 মানুষের ফুসফুস খাও।**

**যতই বড় হওনা কেন  
 ধ্বংস তুমি হবে,  
পৃথিবীর মানুষ সব পারে  
 প্রমান পাবে শেষে।**

**ধৈয্য ধরো, সবুর করো  
 প্রিয় বিশ্ববাসী গণ,  
সবাই মিলে বাঁচার জন্য  
 ঘরে থাকা প্রয়োজন।**

**এর থেকেও কঠিন বিপদ  
 এসেছিল যুগে যুগে,  
সব মহামারির শেষ হয়েছে  
 কয়েকমাস পরে।**

**২০২০ সালের চ্যালেঞ্জ এটা  
 করোনাকে মোকাবেলা,  
সাবান দিয়ে হাত ধুতে  
 হয়না যেন অবহেলা।**

**পরিস্কার হয়ে থাকবো সবাই  
 করো নাকো কেউ ভয়  
করোনা রবে না আর  
 পাবো দারুন সুসময়।**